Gældende bestemmelserSchæferhundeklubben for DanmarkKreds 30 Greve

Gældende fra januar 2025

[Træningsplads og arealer 2](#_Toc510885767)

[Indskrivning 2](#_Toc510885768)

[Betaling 2](#_Toc510885769)

[Prøver 2](#_Toc510885770)

[Kredsens præmieregler/tilskud 3](#_Toc510885771)

[Følgende uddeles til generalforsamlingen: 4](#_Toc510885773)

[Bestyrelsen uddeler/bevilger løbende: 5](#_Toc510885774)

[Diæter og lignende: 5](#_Toc510885775)

[Kredsen yder kilometergodtgørelse mod bilag til følgende: 5](#_Toc510885776)

[Kurser: 5](#_Toc510885777)

[Benyttelse af plads og sporareal: 6](#_Toc510885778)

[Træner/figurantuddannelse: 6](#_Toc510885779)

# Træningsplads og arealer

For at benytte træningspladsen og de dertil knyttede faciliteter, skal du opfylde følgende bestemmelser:

* Din hund skal være tilmeldt på et af Kreds 30 Greves officielle træningshold eller du skal alternativt have betalt selvtræningsgebyr for din hund\*
* Bestyrelsen fastsætter særlige regler for trænere, figuranter og udvalgsmedlemmer.
* Det er tilladt lejlighedsvis at have gæster med på træningspladsen, dog skal disse betale et gæstegebyr på kr. 30,- pr. gang. Gæstegebyr kan max indløses 2 gange pr. sæson – herefter skal der betales selvtræningsgebyr.

Indskrivning

Der indskrives til 2 træningssæsoner om året og ved indskrivning skal følgende dokumentation medbringes:

* Gyldig vaccinationsattest
* Gyldig udvidet ansvarsforsikring.

BetalingTræningsgebyr er fastsat af bestyrelsen og kan ses på kredsens hjemmeside under fanen ”træning”, som bestyrelsen opdaterer efter behov.

Træningsgebyr betales kontant eller på Mobile Pay ”15406” ved indskrivning.

Selvtræningsgebyr er først gældende fra tegningsdatoen og er   
gældende for den periode, det er tegnet.

PrøverPrøvegebyr i Kreds 30 Greve fastsættes jf. Gældende Bestemmelser i Schæferhundeklubben for Danmark.

Køreprøver i Kreds 30 Greve koster 50 kr. pr. hundefører.

BHU/bestyrelsen kan afmelde og flytte en prøve ved for få tilmeldinger.

Ved tilmelding til prøver i Kreds 30 Greve er tilmeldingen først gældende, når der er modtaget betaling via MobilePay 15406 eller overførsel (Nordea Bank Reg: 5501 Konto: 5494439559).   
Gebyret kan tilbagebetales ved framelding senest 8 dage før prøvens afholdelse. Ved framelding mindre end 8 dage før prøven tilbagebetales gebyret ikke.  
Der gøres opmærksom på dette ved annoncering af prøven.

Prøven skal anmeldes til Schæferhundeklubben for Danmark af kredsformanden eller BRK. BRK eller formand lægger arrangementet på Schæferhunde-klubbens kalender ”Caniva”.

Kredsens præmieregler/tilskudFor at komme i betragtning til modtagelse af præmier og tilskud fra kreds 30 Greve, skal du opfylde samtlige af følgende grundlæggende betingelser:

* Have gyldigt medlemskab af Schæferhundeklubben for Danmark og være tilknyttet kreds 30 Greve
* Din hund skal være tilmeldt på et at Kreds 30 Greves officielle træningshold eller du skal alternativt have betalt selvtræningsgebyr for den pågældende hund\*.
* Man indtræder først som tilskudsberettiget fra den dag, hvor tilmelding på træningshold eller selvtræningsgebyret på den pågældende hund er indløst.
* Prøver skal være indført i hundens resultathæfte.

\*Har man flere hunde, skal hundeføreren ved tegning af selvtræningsgebyr oplyse, hvilken hund, der skal være præmie-/tilskudsberettiget i den pågældende periode.

Følgende præmier uddeles til generalforsamlingen:

* Der uddeles pokaler til førstegangsprøver for ekvipagen. Med førstegangsprøve menes ekvipagens første prøve uafhængig af prøvegrad (gælder dog ikke køreprøver).
* Der uddeles præmie til årets bedste resultat i hver prøvekategori. Der uddeles præmie til kredsmesteren i hver prøvekategori. Pokaler til vinderne af køreprøverne uddeles af BHU/bestyrelsen på dagen.
* Er der pointlighed ved udregning af bedste prøveresultat, regnes med bedste resultat i gruppe C – B - A. Er der stadig lighed uddeles flere præmier.
* Bestyrelsen uddeler præmie til de af kredsens hunde der er avlskårede i præmieterminen.
* Bestyrelsen kan uddele præmier for særdeles bemærkelsesværdig   
  indsats på træner/figurant og udvalgssiden.

Følgende uddeles til generalforsamlingen:Bestyrelsen uddeler årsnåle for 10 - 25 - 40 og 50 års medlemskab af Schæferhundeklubben for Danmark.

Bestyrelsen uddeler/bevilger løbende: Tilskud 300 kr. til kredsens deltagere på ungdomslejr, som deltager med en hund tilhørende husstanden.

Bestyrelsen yder tilskud på Kr. 200,- til deltagere i DM/VM arrangementer  
(dog ikke udtagelser) i Schæferhundeklubben for Danmark samt DKK IGP/IFH, herunder Danmarks bedste B, Danmarks bedste IGP1 og DM i Nosework.

Tilskuddet skal søges senest 1 mdr. efter afholdt arrangement.

Bestyrelsen kan vælge at yde tilskud til større landsdækkende arrangementer, eksempelvis HAS, DM, VM o. lign.

Indbydes kredsen til deltagelse i holdkonkurrencer, tilmelder BHU/bestyrelsen holdene.   
Tilmeldingsgebyr betales af kredsen.

Kursusdeltagere samt deltagere i førnævnte arrangementer, møder,   
ungdomslejr osv. er selv ansvarlige for at ansøge om tilskud hos kassereren, senest 1 måned efter arrangementets afholdelse.

Diæter og lignende:Ved deltagelse i officielle møder indkaldt af Schæferhundeklubben for Danmark refunderes mod bilag følgende: morgenmad + frokost + aftensmad, afhængig af mødets længde.

Desuden ydes kørepenge. Se gældende regler for kørselsgodtgørelse længere fremme.

Til sæsonens sidste trænermøde, er kredsen vært ved et mindre traktement. Bestyrelsen kan vælge at holde en fest for træner/udvalg en gang om året. Der betales selv for evt. ledsager.

Kredsen yder kilometergodtgørelse mod bilag til følgende:

Officielle møder indkaldt af Schæferhundeklubben for Danmark.

Godtgørelsen følger statens gældende takster pr. kørt kilometer af korteste vej. Samkørsel skal arrangeres. Hvis der er flere biler, deles godtgørelsen.

Godtgørelse skal være søgt senest en måned efter afholdt arrangement.

Kurser:Sender kredsen trænere på kurser, betaler kredsen kursusafgift.

Såfremt en kursusdeltager, melder afbud til et kursus efter tilmeldingsfristen er udløbet, kan kursusdeltageren blive pålagt at refundere kredsens udgift til evt. kursusgebyr, som kassereren opkræver.

Benyttelse af plads og sporareal:Der henvises til det, til enhver tid gældende, "Reglement for træningspladsen".

Når kredsens betalende træningshold træner på pladsen, må pågældende bane ikke samtidig benyttes af andre, medmindre det aftales med træneren.

Træner/figurantuddannelse:

Kredsens uddannelseskrav til trænere og figuranter:

* Have været træner-/figurantføl minimum 2 sæsoner med mindre   
  vedkommende har stor viden og/eller tidligere erfaring som træner.
* Praktisk erfaring som hundefører er ønskeligt.
* BHU/bestyrelsen henstiller til, at føl hurtigst muligt gennemfører Hovedklubbens træneruddannelse.
* Uddannelsen betales af Kreds 30.
* Udnævnelse af træner/figurant sker kun gennem BHU/bestyrelsen, når ovenstående krav er opfyldt og BHU/bestyrelsen indstiller vedkommende til bestyrelsen.